Θεσσαλονίκη, 17/07/2025

**5 νέα βραβεία για τη Lidl Ελλάς στα Diversity, Equity & Inclusion Awards**

**Η εταιρεία παραμένει σταθερά προσηλωμένη στο όραμά της για ισότητα, συμπερίληψη και σεβασμό στη διαφορετικότητα, επιβεβαιώνοντας για ακόμη μία χρονιά τη δέσμευσή της.**

Η **Lidl Ελλάς** επιβεβαιώνει για ακόμη μία χρονιά τη δέσμευσή της στην ισότητα και τη δημιουργία ενός εργασιακού περιβάλλοντος χωρίς διακρίσεις, **αποσπώντας 5 σημαντικά βραβεία στα φετινά Diversity, Equity & Inclusion Awards.** Οι βραβεύσεις αυτές αποτελούν αναγνώριση της σταθερής και μακροχρόνιας επένδυσης της εταιρείας σε στρατηγικές και πρωτοβουλίες που ενισχύουν την ίση μεταχείριση, τη συμπερίληψη και τη φροντίδα των ανθρώπων της.

Αναλυτικά τα βραβεία που απονεμήθηκαν στην εταιρεία:

* **GOLD** στην κατηγορία Best of Retail & **BRONZE** στην κατηγορία Culture για την ενεργοποίηση μιας ολιστικής **Πολιτικής Ίσης Μεταχείρισης στον Χώρο Εργασίας**, μέσω της εφαρμογής πολιτικής μηδενικών διακρίσεων, με ενιαίο και διαφανή τρόπο και για την ενίσχυση μιας κουλτούρας σεβασμού και ισότητας.
* **GOLD** στην κατηγορία Work-Life Balance & **SILVER** στην κατηγορία Gender **για τη δημιουργία ενός ειδικά διαμορφωμένου χώρου βρεφικής και μητρικής φροντίδας** στα κεντρικά της γραφεία. Για την υποστήριξη των νέων μητέρων στην ομαλή επιστροφή τους στην εργασία, ως ένα επιπλέον μέτρο ενίσχυσης της ισότητας φύλων στην πράξη.
* **SILVER** στην κατηγορία Experiences & Job Level για το καινοτόμο **πρόγραμμα Lidl Up: Trainee Area Manager** που προσφέρει ολοκληρωμένη εκπαίδευση, δωρεάν παροχή MBA και τη θέση του Area Manager με την επιτυχημένη ολοκλήρωσή του. Αποτελεί μέρος της δέσμευσής της για παροχή ίσων ευκαιριών εξέλιξης σε νέους και νέες χωρίς προηγούμενη εργασιακή εμπειρία.

«Η φετινή αναγνώριση μας γεμίζει χαρά, γιατί **επιβεβαιώνει τη σταθερή δέσμευση στους ανθρώπους μας.** Αλλά είναι και **υπενθύμιση της ευθύνης μας**, να συνεχίσουμε με συνέπεια και ειλικρίνεια, να χτίζουμε ένα περιβάλλον **όπου η ισότητα δεν είναι απλά ένας στόχος, αλλά καθημερινή πράξη**.», δήλωσε η **Νικολέττα Κολομπούρδα, Chief People Officer & Member of the Board της Lidl Ελλάς.**

H **Lidl Ελλάς** έχει υπογράψει **τις Αρχές των Ηνωμένων Εθνών περί Ενδυνάμωσης των Γυναικών (WEPs),** την παγκόσμια πρωτοβουλία για την προώθηση των γυναικών και την ισότητα των φύλων, καθώς και τη **Χάρτα Διαφορετικότητας** (Diversity Charter). Επιπλέον, στο #teamLidl το 42% των διοικητικών θέσεων καλύπτεται από γυναίκες, το 70% των εργαζομένων είναι γονείς, ενώ η ομάδα απαρτίζεται από ανθρώπους 40 διαφορετικών εθνικοτήτων και 4 γενεών, **μια ομάδα που αποτυπώνει έμπρακτα τη δέσμευση της εταιρείας στη διαφορετικότητα και τη συμπερίληψη**.

**Επισκεφθείτε τη Lidl Ελλάς και στα:**

**[corporate.lidl.gr](https://corporate.lidl-hellas.gr/)**

**team.[lidl](https://team.lidl.gr/).gr**

**[linkedin.com/company/lidl-hellas](http://www.linkedin.com/company/lidl-hellas)**

**[facebook.com/lidlgr](http://www.facebook.com/lidlgr/)**

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

**[tiktok.com/@lidlhellas](https://www.tiktok.com/@lidlhellas?lang=en)**